Revolutions

Revolutions (ent. Energetics) on Espoon Taitoluisteluklubin SM-senioritasolla kilpaileva muodostelmaluistelujoukkue, joka on perustettu 1993. Joukkueen vastuuvalmentajana toimii Merja Laakkonen.

Historiaa 
Joukkue kilpaili Energetics-nimellä junioritasolla vuosina 1993–1997. Valmentajina toimivat Meri Loukkola ja Anne Paakkunainen (nyk. Immonen). Ensimmäinen vuosi toi suomenmestaruuskilpailuissa kahdeksannen sijan. Vuonna 1995 joukkue oli SM-kilpailuissa kolmas ja PM-kilpailuissa neljäs. Vuoden 1996 SM-kilpailuissa joukkue saavutti toisen sijan ja vuonna 1997 joukkue voitti suomenmestaruuden. Samana vuonna joukkue kilpaili myös Pohjoismaiden mestaruudesta Ruotsissa ja palasi kotiin kultainen mitali kaulassa. Valmentajina toimivat tuolloin Meri Loukkola ja Riikka Ristola.

Seuraavalle kaudelle 1997–98 joukkue siirtyi kilpailemaan senioritasolle. Joukkue kilpaili senioritasolla aktiivisesti  1997–2002 sijoittuen SM-kilpailuissa neljänneksi jokaisena vuonna. Vuosina 2002–04 joukkue ei kilpaillut.

Uudestaan kilpailemaan 
Energetics heräsi uudelleen henkiin keväällä 2004, kun seuran juniorijoukkue Reflections siirtyi kilpailemaan senioritasolle. Reflectionsin luistelijat muodostivat uuden Energetics-joukkueen. Joukkueen valmentajina toimivat Annina Saari, Tamara Baulkina-Selin ja Sanna Tamminen. 

Kaudella 2006–2007 joukkueessa luisteli 19 luistelijaa. Valmennustiimiin kuuluivat Annina Saaren lisäksi Laura Seise ja Sara Lindroos. Ohjelmateemat olivat Golden Eye ja Titanic. Tammikuun lopussa 2007 järjestetyssä Prague Cupissa Prahassa sijoitus oli viides, SM-kilpailuissa neljäs.

Kaudelle 2011–2012 joukkue otti nimekseen Revolutions.

Maajoukkuen haastajan roolissa
Kauden 2012-2013 alussa Suomen Taitoluisteluliitto (STLL) nimesi espoolaisen Revolutions-joukkueen maajoukkueen haastajaksi. Merkittävin vaikutus edustustittelillä on joukkueiden saamiin rahallisiin tukiin. Aika näyttää, edustaako Revolutions Suomea jonain päivänä maailmanmestaruuskilpailuissa. Karsinta edustuspaikasta on kova ja vain kaksi suomalaisjoukkuetta pääsee MM-kilpailuihin kisaamaan. Revolutions on Suomen uusin seniorijoukkue ja haastajan roolissa. Aivan ihka ensimmäisissä kilpailuissaan se luisteli yhteispisteet 147,04. Kyseisellä pistemäärällä olisi oltu kevään 2011 muodostelmaluistelun MM-kilpailuissa kunniakkaalla 12. sijalla.

Tulokaskaudellaan 2011-2012 Revolutions teki omanlaistaan historiaa jättämällä kotimaan kauden ensimmäisissä valinnoissa kirkkaasti taakseen tamperelaisen seniorijoukkue GoldenBladesin. Tuloksessa oli vallankumouksen makua, johon nimi Revolutions viittaa, sillä yleensä sarjatulokas saa tyytyä ensi alkuun peränpitäjäksi.

Kausi 2014-2105
Luistelijat, joiden luistelutaustat eroavat jossain määrin toisistaan, treenaavat keskimäärin 22 tuntia viikossa, ja jääharjoitusten lisäksi treeniohjelmaan kuuluu monipuolisesti oheis- ja fysiikkaharjoittelua, balettia sekä tanssia. Pääsääntöisesti joukkue harjoittelee Espoon jäähalleilla. Revolutions eli Revot koostuu kaudelle 2014-2015 kahdestakymmenestäneljästä luistelijasta. Joukkueen valmennustiimiin kuuluvat Merja Laakkonen (päävalmentaja), Sara Honkavaara (tekniikkavalmentaja), Leo Lenkola (balettiopettaja) ja Sanna Tuomisalo (kuntovalmentaja). Joukkueen johtajana toimii Lisa Tamminen. Kotimaan kilpailussa joukkue kilpailee SM-seniorisarjassa vastassaan Rockettes, Marigold IceUnity ja Team Unique.

Kauden avauskilpailussa Finlandia Trophyssa 10.10.2014 Revolutions sijoittui viidenneksi pistein 46.11 (huom. kilpailussa luisteltiin vain lyhyt ohjelma). Joukkueen ohjelma sisältää tällä kaudella mielenkiintoisia siirtymiä ja yllätti uudenlaisella liikekielellä. Toistaiseksi Revolutions-joukkueen korkeimmat yhteispisteet ovat vuodelta 2012 muodostelmaluistelun 1. valintakilpailuista 9.-11.11.2012, ja pistemäärä oli tällöin 163,02.

Kaudelle 2014-2015 Revolutions kilpailee kotimaan kilpailujen lisäksi tyypilliseen tapaansa ulkomailla ja kilpailujen lisäksi kauteen mahtuu erinäinen määrä esiintymisiä.

Revolutionsin kilpailutuloksia
Kotimaan kilpailujen lisäksi uudella nimellä ja kokoonpanolla esiintynyt Revolutions on osallistunut myös kansainvälisiin kilpailuihin, ja menestystä on tullut seuraavasti: 

Kausi 2011-2012
 1. valintakilpailut 11.-13.11.2011, yht. 147.04, sijoitus 4.
 2. valintakilpailut 6.-8.1.2012, yht. 149.98, sijoitus 4.
 Aluemestaruuskilpailut 14.1.2012, VO 101.05, sijoitus 3.
 Mozart Cup 2012, Salzburg 27.-29.1.2012, yht. 156.30, sijoitus 5.
 Ystävänpäiväkilpailut 14.2.2012, VO 92,09, sijoitus 2.
 SM-kilpailut 2012, 26.-28.2.2012, HTK, yht. 151.84, sijoitus 4.

Kausi 2012-2013
 Finlandia Trophy, 5.-7.10.2012,LO 46.39, sijoitus 5.
 1. valintakilpailut, 9.-11.11.2012, yht. 163,02, sijoitus 4.
 2. valintakilpailu, 7.-9.12.2012, yht. 160.77, sijoitus 4.
 Cup of Berlin 2013, 18.-19.1.2013, yht. 151.47, sijoitus 4.
 French Cup 2013, Rouen, 1.-2.2.2013, yht. 146.70, sijoitus 9.
 SM-kilpailut 2013, 23.-24.2.2013, TRT ja VG-62, yht. 155.72, sijoitus 4.

Kausi 2013-2014
 Finlandia Trophy, 4.-6.10.2013, LO 48.17, sijoitus 5.
 1. valintakilpailut, 8.-10.11.2013, yht. 159.26, sijoitus 4.
 2. valintakilpailu, 6.-8.12.2013, yht. 150.04, sijoitus 4.
 Leon Lurje Trophy, Göteborg, 17.-19.1.2014, yht. 160.93, sijoitus 4.
 French Cup 2014, Rouen, 31.1.-1.2.2014, yht. 148.20, sijoitus 9.
 SM-kilpailut 2014, 22.-23.2.2014, HSK, yht. 161.12, sijoitus 4.

Revolutions-joukkueen ohjelmien teemat

Kausi 2011-2012
 Lyhyt ohjelman teema: Many Faces
 Vapaa ohjelman teema: Ubumi mu Afrika

Kausi 2012-2013
 Lyhyt ohjelman teema: Aavikon Ruusu
 Vapaa ohjelman teema: Susi
 Lyhyt: Tuulen tytär
 Vapaa: Katana Hime
 Lyhyt : Tango
 Vapaa: Queen of darknes
 Lyhyt: Helele
 Vapaa: Sala Kapakka

Lähteet

Aiheesta muualla
 Revolutionsin kotisivu
 Espoon Taitoluisteluklubi

Muodostelmaluistelujoukkueet
Espoolaiset urheiluseurat